Richard Nixon á góðri stund með Gerald Ford á flokksþingi repúblikana 1968 . Mynd : AP Þrjátíu árum eftir að Neil Armstrong og Edwin „ Buzz “ Aldrin gengu fyrstir manna á tunglinu , 20. júlí 1969 , var hulunni svipt af ræðu Richards Nixons , þáverandi forseta Bandaríkjanna . Ræðan var samin ef allt færi á versta veg . Sagnfræðingurinn James Mann fann ræðuna í skjalasafni Nixon-stjórnarinnar árið 1999 . William Saire , ræðusmiður Nixons , samdi hana og afhenti H.R. Haldeman , starfsmannastjóra forsetans . Ræðuna átti að sjálfsögðu bara að flytja ef áhöfn Appolo 11 færist . Nú hafa vísindamenn hjá bandaríska MIT-háskólanum sent frá sér myndskeið þar sem engu er líkara en að Nixon flytji ræðuna í raun og veru . Um er að ræða enn eitt djúpfalsað myndskeiðið sem sýnir hvað tækni af þessu tagi er komin ótrúlega langt á veg .